JohanHeinsen/ENO huggingface dataset:
Viborger Samler, 1837-02-07
Viborg, den 6te Februar. Atter bleve vi sidste Løverdag Aften den 4de Februar omtrent Kl. 11 vækkede ved Stormklokken og det frygtelige Brandraab. Denne Gang var det imidlertid paa et for Byen mindre farligt Sted, nemlig et uden for St. Mathiasport beliggende Reebslagerhuus, tilhørende Th. L. Sahl, der var kommet i Brand. Huset var saa at sige tilproppet af de meest brændbare, Sager; det indeholdt nemlig circa 18 Skippund Hamp og Hampeblaar, 9 Skippund halvforarbeidet Reeb, noget Tjære, nogle Tylter Brædder, Maskineriet m. m., som alt fortæredes af Luerne. Til Lykke for Eieren var assureret, med Undtagelse af selve Stedet. – Jlden formenes opkommet ved Tjærekogning.
Viborger Samler, 1837-02-07
Natten imellem 5te og 6te Februar afbrændte ligeledes Stedet Overhvolriis i Bjerregrav Sogn, Rinds Herred, Viborg Amt, 2 Mile her fra Byen, tilhørende Jacob Christophersen. Alt blev ogsaa der et Rov for Luerne, endog Kreaturerne. Ogsaa denne Mand havde Jnd og Udboe assureret. Eieren tilligemed Familie var fraværende.
Viborger Samler, 1837-02-07
J Gaar Aftes viste sig meget stærke Nordlys.
Viborger Samler, 1837-02-07
Capitelstaxt. For Ribe Stift paa 1836 Aars Afgrøde: Ribe Amt: Rug 4 Rbd. 16 s., Byg 2 Rbd. 55 s., Havre 1 Rbd. 94 s., Boghvede 2 Rbd. 53 s. pr. Tde. Tørt Flæsk 2 Rbd. 8 s., Smør 2 Rbd. 81 s. pr. Lpd., Honning 22 s. Potten. – Veile Amt: Rug 3 Rbd. 66 s., Byg 2 Rbd. 83 s., Havre 1 Rbd. 93 s., Boghvede 3 Rbd. 1 s. pr. Tde. Tørt Flæsk 2 Rbd. 17 s., Smør 3 Rbd. 26 s. pr. Lpd. Honning 24 s. Potten. Ringkjøbing Amt: Rug 4 Rbd. 32 s., Byg 2 Rbd. 61 s., Havre 2 Rbd. 10 s., Boghvede 2 Rbd. 86 s. pr. Tde. Tørt Flæsk 2 Rbd. 7 s., Smør 2 Rbd. 65 s. pr. Lpd. Honning 15 s. Potten. (Alt i Sølv.)
Viborger Samler, 1837-02-07
Befordringer og Afgang. Den 11te Januar er udfærdiget allerhøieste Confirmation paa det hidtilværende personel Capellan for Valthiofstad Menighed under Nordermule Syssel paa Island, S. Arnesen, meddeelte Kaldsbrev som Sognepræst for bemeldte Menighed.
Viborger Samler, 1837-02-07
Under Directionen for Universitetet og de lærde Skoler: Under 24de December f. A. er Profesfor Bankdirecteur Dr. juris P. G. Bang, Ridder af Dannebrogen, udnævnt til Qvæstor ved Kjøbenhavns Universitet. Den 27de, hidtilværende Rector ved Randers lærde Skole, Dr. philos. H. M. Flemmer, Ridder, af Dannebrogen, beskikket til Rector ved Frederiksborg lærde Skole. Den 17de Januar er Director ved Sorøe Academie, Dr. philos. H. F. J. Estrup, Ridder af Dannebrogen, efter Ansøgning i Naade entlediget fra bemeldte Embede fra 1ste April f. A. at regne, og første residerende Capellan ved Vor Frue Kirke i Kjøbenhavn samt Medlem af Directionen for Pastoralseminariet, Professor, Dr. theol. G. H. Waage, udnævnt til Director ved bemeldte Academie, ligeledeles fra 1ste April d. A. at regne.
Viborger Samler, 1837-02-07
Kjøbenhavns Børs-Cours, den 3die Februar. Hamborg 2 M. – a vista 202. Species 202. Obligationer (uden Renter) 90 1/2 a 91. Nationalbank-Obligationer (af Laanet den 4de Febr. 1820) 102 1/2 Rbd. r. S. Disconto 4 pCent.
Viborger Samler, 1837-02-07
AVERTISSEMENTS. Med dyb Veemod maa jeg herved sörgeligst anmelde for fraværende Beslægtede og Venner, at min gode og uforglemmelige HuStru. Ellen Marie Wistoft, födt Jespersen, efter Forsynets vise Bestemmelse dag, den 4de Februar ved en blid og rolig Död bortkaldtes fra mig og vore 3 umyndige Börn efter 3/4 Aars tiltagende Brystsvaghed i en Alder af 30 1/2 Aar, og vort Egteskabs 10de Aar. I stille Huuslighed og Selden Godmodighed henrandt hendes Bage hvorfor jeg med Tak og Velsignelse paa skjönner hendes store Værd, og med mine Smaae begræder Tabet af den bedste Hustru og Moder. Lee Skole, den 4de Februar 1837. Jens Peter Wistoft. Nogle Drenge, er under 13 Aar gamle, kan blive antaget i Lære i mit Bomuldsvæverie, naar de derom snarest muligt henvender dem til J. Calmonsen. Ræve, Jlder-, Maar-, Odder, samt sorte og brogede Katteskind kjøbes og betales til de høieste Priser J. Salmonsen.
Viborger Samler, 1837-02-07
Jfølge Begjæring af Skifteretten i Kjøbmand N. H. Aastrups Fallitboe, bliver den Boet og Kjøbmand Daniel Schmidt i Forening tilhørende Rettighed til Tørveskiær i Tange Byes lille Mose, opraabt til Bortsalgt ved Auction, som afholdes i Søren Wester gaards Boepæl i Tange Bye Onsdagen den 22de d. M. Formiddag Kl. 10. Lysgaard og Hids Herreders Contoir. Dalsgaard, den 3die Februar 1837. H. H. Holm.
Viborger Samler, 1837-02-09
65 Aargang. No. 17. Kongelig allernaadigst allene privilegerede Viborger Samler. Forsendes med Brevposten i Danmark og Hertugdømmene. Torsdagen den 9 Februar 1837. Redigeret af E. Nerenst, trykt og forlagt af N. P. Dous.
Viborger Samler, 1837-02-09
Udenlandske Efterretninger. Frankrig. Hvo erindrer ikke siger Le National – hvor fordringsløs det nuværende Dynastie i Begyndelsen traad frem. Det hed jo, at den kgl. Familie kun ugjerne opgav sit simple Liv i Palais-Royal og bestemte sig til at flytte ind i de meere glimrende Tuilerier. Sandeligen, Hjertet maa have blødt i Livet paa alle Dynastiets Venner, da de saae, hvorledes hidtil alle Giftermaalsprojecter med Kongens Børn – paa eet nær – sloge feil; men nu, da de see, hvilke Byrder hine ægteskabelige Forbindelser vælte paa Nationen, nu maae de, hvis ellers de dynastiske Jnteresser ikke ganske have forbunklet Nationens Jnteresser, føle sig omstemte til Glæde over, at hine Projecter ere mislykkede." Jøvrigt give hine tvende Forslag de uafhængige Journaler Anledning til følgende misbilligende bemærkninger: 1) Man indrømmer, at Apanageringer ere traadte istedet for de forrige Deelinger af Staten. Disse Deelinger kunde kun gaae ud fra den Jdee, at Kongen havde en Eiendomsret til Landet, og den Førstefødte afkjøbte siden mod en Apanage sine Brødre deres Medeiendomsret til Landet. Da nu Folkesouverainitetets Princip har forjaget en hver Jdee og Eiendomsforhold mellem Dynastiet og Staten, saa maa med Grunden til hine Apanageringer ogsaa Følgerne falde bort. 2) Tidligere smeltede ved Thronbestigelsen Thronfølgerens private Eiendom sammen med Statens; Kongen havde intet Aparte meere og kunde altsaa heller ikke sørge for sin Familie. Ludvig Philip derimod har vel vogtet sig for, at tilvende Staten sine rige Besiddelser; der er altsaa ingen Grund til at antage, at der ikke af hine Besiddelser skulde kunne sørges for hans Familie. 3)
Viborger Samler, 1837-02-09
Da Kammeret i Aaret 1832 bevilgede Hertugen, af Orleans en aarlig Apanage af en Million, erklæredes herved udtrykkeligt, at dette kun skeete med Hensyn til hans Stilling som Thronfølger, og at heraf ikke maatte abstraheres nogen Regel 4) Kongens Civilliste blev netop paa Grund af hans talrige Familie og under den Betingelse, at Jntet skulde bevilges extra for denne, fastsat saa høi, som skeet er. 5) Aldrig er der hidtil talt til Kamrene og Tractaten med Belgiernes Konge. J Almindelighed holdt man den for en Familietractat, hvormed Staten Jntet havde at gjøre. Man lod endog Medlemmerne af det kongelige Familieraad, blandt dem Hr. Dupin, undertegne Tractaten. Nu er det Hr. Dupins Sag at erklære, om han har troet, at man nogensinde vilde bebyrde Staten med denne Million, for hvilken Kong Ludvig Philip siden gjentagne Gange er krævet af Kong Leopold som for en privat Gjæld. 6) Hr. Humann har, saalænge han var Finantsminister, stedse vægret sig ved at indbringe det nærværende Project. Havde man fra først af troet sig berettiget til at anholde om denne Million hos Kammeret, saa vilde man ikke have ventet i fem Aar med Jndbringelsen af dette Forslag. Siden man imidlertid har seet, at Kammeret, for at respectere den kongelige Underskrivt, har ladet sig bevæge til at betale de americanske 25 Millioner, har man tænkt, at det ogsaa vilde vise sig føielig med Hensyn til denne Million, endskjøndt denne Fordring ikke fra Belgiens Side understøttes af Trudsler, saaledes som den americanske Fordring.
Viborger Samler, 1837-02-09
Den Etiquette, der var gjenindført ved det sidste store Hofbal, har givet Anledning til mange Udfald mod dette nye Tilbageskridt til Restaurationstiden og desuden ogsaa til mange comiske Scener. Det var nemlig bestemt, at kun Deputerede skulde have Adgang i sædvanlig Dragt; de øvrige Gjæster derimod forsaavidt de ei bare Uniform, skulde, for at indlades, lade sig see i habit habille (den saakaldte franske Frak.) Blandt de Jndbudne befandt sig ogsaa Hr. Coulmann, forhen Deputeret og Statsraad. Da han vistes tilbage fordi han ei havde opfyldt hiin ufravigelige Betingelse, skrev han nedenstaaende Brev til den tjenstgjørende kongelige Adjutant og lod det indrykke i de offentlige Blade; "Da jeg i tre Aar ikke meere ved Embedspligter har været kaldet til Tuileriernes Slot, saa vare de Fremskridt, mig ubekjendte, hvilke Etiquetten der har gjort. Jeg vidste ei, at Borgeren kun da finder Adgang til Borgerkongens Hof, naar han pynter sig som en Schweitser eller en Marquis fra det gamle Regime. Da nu Adgangen blev mig nægtet formedelst min revolutionaire Frak, som jeg feillagtigen holdt for vor Tids habit habille, saa vil De undskylde mig, at jeg mod min Villie ei har fulgt den Jndbydelse, hvormed De har beæret mig i Hs. Majestæts Navn. Jeg undrer mig saa meget mere over Restaurationen af habit habille, som man endnu ikke har fordømt Damerne til at møde i Hof-Mantel og Kjole med Slæb. Skulde der iøvrigt ogsaa atter existere en grand maitre de lagarderobe, for at vaage over Opretholdelsen af hine vigtige, Ludvig XIV Tider saa værdige, Jnstitutioner, saa vil De behage, ogsaa at bringe denne mine Excuses. Med Personerne var man ved det ovennævnte Bal langt mindre nøieregnende end med Costumet, hvilket gav Anledning til snurrige Tildragelser. Saaledes havde man tilstillet Underpræfecten i Seeaux, en Søn af Marschal Maison, et Parti Jndbydelsesbilletter til Afbenyttelse efter bedste Skjønnende. Hans Secretair, nylig Skriver hos en Notar, var en af de Lykkelige. Han mødte uden babit habille, blev afviist, men tabte ikke Fatningen; han henvendte sig til en Boutique med gamle Klæder, leiede en forslidt fransk Frak og erholdt nu den forønskede Adgang. Syv andre af Hr. Maisons Clienter vare mindre heldige. Da Adgangen nægtedes dem, lode de deres Beskytter, kalde ud, der ogsaa bragte det saa vidt, at de foreløbigen indelukkedes i et Sidegemak, medens man kunde spørge Kongen om de for dennegang kunde admitteres i sædvanlig Frak uden Krænkelse af Thronens Værdighed. Men enten nu dette Spørgsmaal besvaredes afslaaende, eller man glemte de arme Djævle; de forbleve indspærrede under hele Festen.
Viborger Samler, 1837-02-09
Blandet. J Grevskabet Esser (i England) skal nu virkelig et Antal af mandbare og overmandbare, Jomfruer have tilstillet Parlamentet en formelig Petition, i hvilken de bede Regjeringen og Bistand til at modvirke Mændenes overhaandtagende Ulyst til Ægteskab. Ansøgningen andrager paa, at Parlamentet skal forelægge Hs. M. Kongen en Bill af det Jndhold: at enhver Ungkarl, der har fyldt det 26de Aar, og ikke kan anføre nogen. gyldig Grund til sin ugifte Stand, skal betale en Pengebøde, i Forhold til hans Stand og Vilkaar. Gifter han sig endda ikke inden Aar og Dag, skal han paa nogen Tid forvises Kongeriget. Ved hans Tilbagekomst og efter tilbagelagte 30. Aar skal endvidere den Strafskyldige brændemærkes paa Panden med Bogstaverne O. B. (Old Balchelor, gammel Pebersvend). Det varer vel ikke længe, førend der igjen begynder en bøhmisk Qvindekrig, Handsken er idet Mindste kastet En Englænder har opfunden, at naar man blander lidt Pibeleer i det til Linnedvadsk bestemte Vand, erholder Tøiet deraf en smukkere Hvidhed og det udkræver tillige baade mindre Sæbe og mindre Arbeide. Man kan ogsaa blande Pibeleret med Sæben, og indgnide det smudsige Tøi dermed.
Viborger Samler, 1837-02-09
Nylig feirede i Hannover et Ægtepar af Borgerstanden sit Guldbryllup, hvorved den Omstændighed var mærkværdig, at den samme Skomager som for 50 Aar siden havde som Mesterstykke syet Brudens Bryllupskoe, nu, ligeledes som Jubilarius, havde atter forfærdiget Jubelbrudens Høitidskoe.
Viborger Samler, 1837-02-09
J afvigte Aar er fra Bremen udskibet omtrent 13,000 Udvandrere til Nordamerica.
Viborger Samler, 1837-02-09
J Curhaven saaes den 25de f. M. om Aftenen Kl. 7 1/2 et paafaldende glimrende Luftsyn. Det syntes at opstige fra Nordvest til en Høide af over 45, dannede derpaa to Skiver jevnsides hinanden, enhver saa stor som Fuldmaanen; imellem begge gik en dobbelt melkehvid Stribe. Skiverne glimrede brandrøde saa stærkt, som Afglandsen af en uhyre Jldebrand, hvorfor Meteoret ogsaa indgjød Mange Frygt. Det havde megen Lighed med et Nordlys, dog manglede de opfarende Straaler, som pleie at characterisere et saadant.
Viborger Samler, 1837-02-09
Natten mellem den 23de og 24de f. M. imellem to lyse Dage og ved smukt Maaneskin, blev der i Zürich mærket et flere Gange gjentaget Jordskjælv, som satte Uro i mange Personer, der ikke vare vante til at see Meublerne flytte sig af sig selv. J Freiburg var Jordrystelsen saastærk, at Dørrene og Vinduerne klagede og flere Mennesker hævedes i Sengen.
Viborger Samler, 1837-02-09
Medens Choleraen grasserede stærkt i Mun chen, indgav en der boende, pensioneret Postofficiant, for ramme Alvor, det snurrige Forslag til Ministeriet: at den hele münchener Garnison skulde, for at rense Luften og deraf fordrive CholeraMiasman Tid efter anden, alle Mand ryggende Tobak, defilere igjennem Gaderne. For Curieusitets Skyld har man lithographeret denne mærkværdige Jndstilling.
Viborger Samler, 1837-02-09
En nylig i Hamborg afdød, forhenværende fransk Capitain, Lacroix, har paa en Maade givet Anledning til, at Carl Johæn nu sidder paa den svenske Trone; thi som Hverver-Officier, før den franske Revolution, bestemte han nemlig sin Landsmand Bernadette til at tage Krigstjeneste; og naar dette ikke var skeet, havde ingen Kongekrone nu smykket dennes Jsse. Efterat Bernadotte havde opsvinget sig til Marschal, betænkte han sin i ringe Kaar forblevne Landsmand. Paa sine gamle Dage, som Lacroix tilbragde i Hamborg, hævede han aarlig af den svenske Konge en Pension paa 6,000 Fr.
Viborger Samler, 1837-02-09
Jndenlandske Efterretninger.
Viborger Samler, 1837-02-09
Kjøbenhavn. J de 8 Dage, der ere forløbne siden Subscriptionsplanen til det Thorvaldsenske Museum udkom, er den Sum, hvorfor der er tegnet, stegen til 15 a 16000 Rbd.; blot ifølge nogle af de private Lister, som Committeens Medlemmer have uddeelt her i Byen. (Kbhvnsp.) Om Maaden, hvorpaa Reformationsfesten feiredes i Kbhvn, i Aaret 1836, hedder det i en Beretning i Kbhvnsposten: "Der blev ringet med Klokker, og Stadens Porte bleve blændede. Saa blev der funget og spillet omkring i Kirkerne, og Præsterne prædikede, men i Frue Kirke prædikede Bispen med en Guldmoers Kappe paa. De, som havde billet, de saae og hørte paa al den Stads og Herlighed, Resten stod paa Gaderne. og morede sig over de smukke Karether og de nye Liberier og over Gardens Musik, nogle vare fulde og nogle fik Prygl. Hvor de ikke havde Garder, Hofcapel og Operapersonale, der gjorde de paa anden Maade Stads og Musik, saa godt de kunde. Næste Dag blev der i alle Skoler, læst op af en lille Bog; men ved Universitetet blev der creeret en Mængde latinske Doctorer og Magistre, saa mange man havde kunne faae: Alt til Ære for Reformationen, fordi den havde tændt Videnskabernes Lys. Den Dag var alle Boutiker aabne, men den næste Dag vare de igjen lukkede, og saa var det atter i Kirkerne, og til Slutning stor Taffel hos Hans Maj. Kongen. Ogsaa bleve der prægede to store Medailler, nogle i Guld og andre i Sølv, og atter andre i Bronce, den ene til Ære for Reformationens Jndførelse hos os, den anden til Ære for denne Fest. Og endelig, – og det var i Manges Øine det vigtigste – blev der uddeelt en stor Mængde Titler og Kors, Naadens Sluser, aabnede sig, og en Guldregn strømmede ned alt Folket over, og Mange bleve saare glade.
Viborger Samler, 1837-02-09
Den portugisiske Viceconsul i Kjøbenhavn Hr. Garrigues, har i Kjøbenhavnsposten gjort opmærksom paa, at man fra Cette har indført franske Vine under falske Navne af Porto- og Madeira Vine, men en saadan Efterligning af den portugisiske Viins Natur kan kun skee ved betydelig Tilsætning af Brændeviin. Denne Annonce er nu i samme Blad bleven besvaret af det kjøbenhavnske ViinhandlerlaugsBestyrelse, der spørger Hr. Garrigues, hvad Garantie han giver Publicum for Ægtheden af de Vine, han ikke har faaet sendt directe fra Portugal, men som han beviisligen har kjøbt af kjøbenhavnske Kjøbmænd, Justitsraad Winkel-Horn har udgivet: "Min aandige Skjærv og mit Farvel." Skriftet koster 2 Skilling. Ligeledes er udkommet: "Hemmelig Herebog, almindelig kaldet: "Gamle Marens Spaabog." Ringsted, den 28de Januar. Districtsprovst Bentzon har tabt sin Proces mod den gamle Brodersen. Efter henved et Aars Rettergang staaer den ulykkelige, haardtangrebne Olding retfærdiggjort for Verden. Medlidenheden ønskede ham Seiren; Retfærdigheden har givet ham den. Brodersen er frifunden for Provst Bentzons Tiltale.
Viborger Samler, 1837-02-09
Nyborg. Søndag Aften den 29de Januar strandede en Slup fra Kiel ved Knudshoved. Den var ladet med Hørfrøe og bestemt til Gloucester. Efterat en Deel af Ladningen imidlertid er bleven udkastet, er den igjen den 30te om Eftermiddagen kommen flot, og bliver nu ført hertil, forat eftersees og repareres. – Fjorden er belagt med Jis et langt Stykke ud, og Postgangen skeer derfor nu fra og til Slibshavn.
Viborger Samler, 1837-02-09
Fra Friedrichstædt skrives under 26de Januar: "Vor Stad har i disse Dage faaet en fuldstændig armeret Told-Assistent; dog er det, efter Forlydende, endnu uvist, hvor længe han forbliver her."
Viborger Samler, 1837-02-09
Søsessionen for det 2det jydske District holdes i Aaret 1837, ifølge den under 20de f. M. udstædte Placat, paa følgende Steder og Dage: J Randers den 24de og 25de Febr.; Ebeltofden 27de, Greenaa den 1ste Marts, Holstebro. den 6te, Ringkjøbing den 8de og 9de; Lemvig, den 11te og 13de, Nørbo den 15de, Thisted den 17de 18de og 20de, og i Nykjøbing den 2 Marts.
Viborger Samler, 1837-02-09
Fra et Antal Medborgere er i disse Dage udgaaet en offentlig Jndbydelse, som har Udførelsen af et stort Foretagende til Gjenstand. Jndbydelsen er ikke stillet til Jndbyggere af enkelt Stad eller Provinds, til Medlemmer af enkelt Stand, men til Landsmænd og Landsmændinder over den hele danske Stat; den er udsendt til alle Landets Kjøbstæder, og vil derfra, ved velvillige og nidkjære Mænds Omhu, blive meddeelt til Omegnens Beboere. Det er saaledes til Folket at Opfordringen er udgaaet; det er til et Nationalværks Udførelse, at der opfordres til virksom Deeltagelse.
Viborger Samler, 1837-02-09
AVERTISSEMENTS. J Følge allernaadigst Bevilling af 7de denne Maaned, som er læst ved Viborg Byetings-Ret, og vil blive læst inden Overretten, indkaldes herved sub poena præclusi et perpetui silentii, med Aar og Dags Varsel, Alle og Enhver, som maatte have noget at fordre i det af Kjøbmand Christian Frederik Friis her af Byen til Skifte=Retten opgivne Boe, at fremkomme med og beviisliggjøre deres Fordringer, inden bemeldte Tids Udløb, for Skifteretten her i Byen. Møder i bemeldte Boe ere indtil videre berammede til hver Tirsdag Formiddag Kl. 10 paa Byefoged-Contoiret. Viborg, den 8de Februar 1837. F. D. Bett.
Viborger Samler, 1837-02-09
Enhver, som ønsker Hopper bedækkede ved Fuldblodshingsten Brother to Margrave, i Aaret 1837, ville behagelig derom snarest muligt indgive skriftlig Anmeldelse til Hr. Kjøbmand S. Lassen her i Byen, som anfører enhver Anmeldelse i den Orden, den er modtagen. Bedækningen tager sin Begyndelse d. 1ste Marts d. A. Randers, den 31te Januar 1837. Bestyrelsen. Ublandet St. Croix Rom til 40 s. Potten og islandske Klipfisk til 10 Mk. 224, faaes hos C. Sthyr.
Viborger Samler, 1837-02-11
65 Aargang. No. 18. Kongelig allernaadigst. alene privilegerede Viborger Samler. Forsendes med Brevposten i Danmark og Hertugdømmene. Løverdagen den 11 Februar 1837. Redigeret af E. Næremst, trykt og forlagt af N. P. Dons.
Viborger Samler, 1837-02-11
Udenlandske Efterretninger. Frankrig. Den 2den Februar fortaltes der paa Børsen i Paris, at foruroligende Optrin vare forefaldne i Strasburg. Som Anledning nævnte man et Forsøg af Strasburgs Jndvaanere, med Magt at befrie af Fængslet de fire tidligere undvegne Anklagede formedelst Attentatet af 31te Octbr., der siden Oberst Vandreys og Consorters Frikiendelse atter havde indfundet sig, for ligeledes at lade sig frikiende. Det hed, at dette Forsøg var lykkets. - Det i Anledning af den strasburgske Frikiendelse indbragte Lovforslag, der i Almindelighed benævnes Disjunctionsloven, har i Kammerets Bureaux kun havt en Majoritet af 14 Stemmer for sig. Oppositionen haaber at seire ved Discussionerne i Kammeret, men torde let forregne sig heri. Det Antal af afhængige Embedsmænd, der findes i Kammeret, er næsten tilstrækkeligt til at sikkre ethvert Ministerium, hvorledes dette end er, Majoriteten. Disse, ved deres Characteer og deres Stilling lige afhængige, Jndivider forlade først da et Ministerium, naar de see, at det – endog uden Hensyn til parlamentarisk Majoritets- eller Minoritets-Spørgsmaal – gaaer sin Opløsning imøde, og da det nuværende Cabinet synes at staae meget fast i Kongens Gunst, saa vil det heller ikke feile det paa en betydelig numerisk Overvægt i Kammeret.
Viborger Samler, 1837-02-11
Storbritannien og Jrland. Angaaende Opbringelsen af Skibet Vixen" siger The Morning-Chronicle, Udenrigsministerens erklærede Organ: "Rusland gjør ifølge Tractaten til Adrianopel Fordring paa Souveraineteten over hele Kysten af Abasien. Nu er det første Spørgsmaal, hvortil vor Regjering har at tage Hensyn, det, om den hele Kystlinie fra Kubans Udløb til Fort Nicolaus er ved hiin Tractatsfjerde Artikel afstaaet til Rusland. Dette indrømmet, maatte der nødvendigviis opstaae et andet Spørgsmaal, om nemlig Tyrkiet var berettiget til en saadan Afstaaelse. Skulde det vise sig, at Rusland hverken de sacto eller de jur kan gjøre Fordring paa Souveraineteten over hiin Kyst, saa er det aabenbart, at det ved Bort tagelsen af Vixen" har gjort sig skyldigt i Sørøveri. Hvis vor Regjering og Kronjuristerne ere af denne Mening, da vil man forgange en Erklæring. Muligt er det, at vi feile, men det forekommer os, som om Opbringelsen af Vixener aldeles uundskyldelig." De tre første Moder i Underhuset have kun været korte og af ringe Jnteresse. - Adresse-Udkastene ere i begge Huse passerede uden Modstand af Tory Oppositionen.